​​​​​​​21 fevral kuni Toshkentdagi “Radisson Blu” mehmonxonasida “O‘zbekiston Gidlari forumi – 2023” VI an’anaviy Gidlar forumi o‘tkaziladi. Foto: Turizmni rivojlantirish instituti Tadbir Madaniyat va turizm vazirligi hamda Madaniy meros obektlari muammolarini o‘rganish va turizmni rivojlantirish ilmiy-tadqiqot instituti tomonidan tashkil etilmoqda. Vazirlik xabariga ko‘ra, tadbir “Ekskursiya faoliyati: hamkorlik va innovatsiyalar” mavzusiga bag‘ishlanadi. “Ushbu forum hamkorlikning yangi yo‘nalishlarini rivojlantirishga turtki bo‘ladi, ekskursiya jamoatchiligiga innovatsion texnologiyalar va yangi ta’lim loyihalarini taqdim etadi”, – deyiladi xabarda. Ma’lumot uchun, 21 fevral – Xalqaro gidlar kuni hisoblanadi.